4. การประกอบธุรกิจของแต่ละสายผลิตภัณฑ์

4.1 ผลิตภัณฑ์ของบริษัท

  บริษัทประกอบธุรกิจเป็นผู้ผลิตเหล็กแผ่นรีดร้อน และผลิตภัณฑ์ต่อเนื่อง
  ซึ่งสามารถแบ่งได้เป็นสายผลิตภัณฑ์ ดังต่อไปนี้

  1) เหล็กแผ่นรีดร้อนชนิดม้วน (Hot Rolled Coil)

  2) เหล็กแผ่นรีดร้อนปรับสภาพผิวชนิดม้วน (Tempered Hot Rolled Coil)

  3) เหล็กแผ่นรีดร้อนล้างผิวและเคลือบน้ำมัน (Hot Rolled Pickled and Oiled
  Product)

  โดยผลิตภัณฑ์เหล่านี้จะมีการนำไปใช้ในอุตสาหกรรมต่อเนื่องต่างๆ ดังต่อไปนี้

+----------------------------------+-----------------------------------+
| ชนิด                              | การนำไปใช้                         |
+----------------------------------+-----------------------------------+
| เหล็กแผ่นรีดร้อนชนิดม้วน               | ท่อเครื่องกล ท่อไฟฟ้า ท่อน้ำ การก่อสร้าง   |
| (Hot Rolled Coil)                | เหล็กตัวซี ห้างที่ใช้ในการก่อสร้าง เสาไฟฟ้า |
|                                  | ถังแก๊ส ท่อสตีมดำ                     |
|                                  | ผลิตภัณฑ                            |
|                                  | ์ที่สามารถต้านทานการกัดกร่อนจากบรรยากาศ |
|                                  | ผลิตเหล็กแผ่นรีดเย็น                   |
+----------------------------------+-----------------------------------+
| เหล็กแผ่นรีดร้อนปรับสภาพผิวชนิดม้วน      | เครื่องมือการเกษตร การก่อสร้างทั่วไป     |
|                                  | แผ่นเหล็กโครงสร้าง                   |
| (Tempered Hot Rolled Coil)       |                                   |
+----------------------------------+-----------------------------------+
| เหล็กแผ่นรีดร้อนล้างผิวและเคลือบน้ำมัน    | คัสซีรถ ล้อรถ คอมเพรสเซอร์ โครงตู้เย็น   |
|                                  | โครงตู้ไมโครเวฟ                     |
| (Hot Rolled Pickled & Oiled      |                                   |
| Product)                         |                                   |
+----------------------------------+-----------------------------------+

  สิทธิประโยชน์จากการส่งเสริมการลงทุน

  คณะกรรมการส่งเสิรมการลงทุนได้อนุมัติให้บริษัท
  ได้รับการขยายเวลาการนำเข้าเครื่องจักรในแต่ละโครงการ ตามที่บริษัท ได้ทำจดหมายขอ
  ขยายเวลาการนำเข้า ไว้เมื่อปี 2549 และขออนุมัติตัดบัญชี
  เครื่องจักรเพื่อปลดภาระภาษีอากรสำหรับโครงการผลิตเหล็กแผ่นรีดร้อน
  ที่ได้แจ้งเปิดดำเนินการเมื่อ ปลายปี 2551 รายละเอียดดังนี้

1.  โครงการผลิตเหล็กพรุน (Direct Reduced Iron)

  - ขยายเวลาการนำเข้าเครื่องจักรออกไปอีก 6 ปี สิ้นสุดการนำเข้าวันที่ 24 เมษายน พ.ศ.
  2555

  - แก้ไขกำลังการผลิต จากเดิม 3 ยูนิต กำลังการผลิต 1,500,000 ตัน/ปี เป็น คงเหลือ 2
  ยูนิต กำลังการผลิต 1,000,000 ตัน/ปี

2.  โครงการผลิตเหล็กแผ่นรีดเย็น เหล็กแผ่นชนิดม้วนล้างสนิมชุบน้ำมัน
    และเหล็กแผ่นชนิดม้วนเคลือบสังกะสี(Galvanizing)
    ได้รับการขยายเวลาการนำเข้าเครื่องจักรออกไปอีกจนถึงวันที่ 30 มิถุนายน 2556
    และให้ขยายเวลาเปิดดำเนินการครบตามโครงการออกไปอีกจนถึงวันที่ 30 มิถุนายน 2556

  3. โครงการผลิตเหล็กแผ่นรีดร้อน ได้รับการอนุมัติให้ตัดบัญชีเครื่องจักรได้
  โดยไม่มีภาระภาษีอากรต้อง ชำระ โดยทางคณะกรรมการส่งเสริมการลงทุน
  ดำเนินการแจ้งให้กรมศุลกากรทราบด้วยแล้ว
  ทำให้บริษัทปลอดภาระภาษีนำเข้าเครื่องจักรโครงการเหล็กแผ่นรีดร้อน

  4. โครงการผลิตเหล็กแผ่นรีดร้อน บริษัทได้รับการอนุมัติขอขยายเวลาการนำเข้าวัตถุดิบ
  ออกไปอีก 2 ปี นับแต่วันที่ 24 กันยายน 2553 สิ้นสุดวันที่ 23 กันยายน 2555

  4.2 การตลาด

กลยุทธ์ด้านผลิตภัณฑ์

  บริษัทได้พัฒนาและปรับปรุง ผลิตภัณฑ์ให้มีความหลากหลายมากยิ่งขึ้น ทั้งในด้านความหนาของเหล็ก
  เช่นความหนาปกติสูงสุดอยู่ที่ 12.70 มม. แต่บริษัทสามารถพัฒนาให้ได้ผลิตภัณฑ์ที่มีความหนาถึง
  25 มม. ในรูปของม้วน อีกทั้งเรื่องของคุณภาพพิเศษ ที่ตลาดยังต้องพึ่งพาการนำเข้า เช่น
  เหล็กคุณภาพสำหรับอุตสาหกรรมถังแก๊ส เหล็กคุณภาพสำหรับงานเชื่อมและทนแรงดึงสูง

  บริษัทมีแผนที่จะปรับปรุงกลยุทธ์ด้านผลิตภัณฑ์ดังนี้

1.  มุ่งเน้นเสนอผลิตภัณฑ์ ที่อยู่ในความต้องการตลาดและใช้อยู่สม่ำเสมอ

2.  พัฒนาผลิตภัณฑ์ที่รองรับตลาดที่ไม่ใช่อุตสาหกรรมก่อสร้างทั่วไป
    แต่เป็นอุตสาหกรรมรถยนต์และอุตสาหกรรมก่อสร้างขนาดใหญ่
    รวมถึงอุตสาหกรรมเครื่องครัวเรือน และ เครื่องใช้ไฟฟ้า

3.  เหล็กแผ่นสำหรับอุตสาหกรรมต่อเนื่อง คือ
    เหล็กแผ่นรีดร้อนที่นำไปใช้สำหรับทำเหล็กแผ่นรีดเย็น

4.  พัฒนาผลิตภัณฑ์ที่มีความหนาพิเศษในรูปของม้วน ที่เป็นความต้องการเฉพาะของตลาด
    และเป็นตลาดระดับบน

  กลยุทธ์ด้านราคา

1.  กำหนดราคาที่เหมาะสมสำหรับสินค้าเหล็กเกรดทั่วไป เพื่อสามารถแข่งขันกับสินค้าคู่แข่งได้
    และยังรักษาส่วนแบ่งการตลาด

2.  มีการปรับปรุงเทคโนโลยีที่มีอยู่ เพื่อช่วยสนับสนุนในต้นทุนการผลิตต่ำ
    เพื่อให้มีโอกาสเข้าสู่ตลาดใหม่ทั้งในประเทศและต่างประเทศ

3.  บริษัทสามารถผลิตสินค้าที่มีความแตกต่างจากคู่แข่งได้ทั้งในเรื่องคุณภาพและเกรด
    จึงสามารถกำหนดราคาขายที่สูงกว่าได้

4.  การให้ข้อมูลมากขึ้น และให้ความมั่นใจในการบริโภคเหล็กกับลูกค้า
    รวมถึงการสร้างความสัมพันธ์ที่ดีกับลูกค้าอย่างต่อเนื่อง

กลุ่มลูกค้าเป้าหมาย

  กลุ่มลูกค้าเป้าหมายหลักของบริษัทสามารถแบ่งได้เป็น 3 กลุ่ม ดังนี้

1)  ศูนย์บริการตัดเหล็ก (Steel Service Centre) คือ
    ผู้ที่ซื้อเหล็กรีดร้อนและรีดเย็นเพื่อนำมาตัดออกเป็นขนาดต่างๆ หรือขึ้นรูปเป็นเหล็กรูปแบบต่างๆ
    สำหรับจำหน่ายให้กับผู้ใช้อีกทอดหนึ่ง

2)  ผู้ผลิตท่อเหล็ก (Pipe Maker) ได้แก่ โรงงานผลิตท่อเหล็กขนาดต่างๆ เพื่อใช้ในงานท่อ
    รวมทั้งผลิตเพื่อส่งออกไปขายต่างประเทศ

3)  ผู้ใช้โดยตรงอื่นๆ (Direct User) เช่น ผู้ผลิตเหล็กแผ่นรีดเย็นในประเทศ
    ผู้ผลิตชิ้นส่วนรถยนต์และเครื่องใช้ไฟฟ้า

ช่องทางการจัดจำหน่าย

  สำหรับการขายในประเทศบริษัทจะมีการจัดจำหน่ายสินค้าของบริษัทผ่าน 2 ช่องทางดังนี้

1)  การจัดจำหน่ายโดยตรง (Direct Sale)

  บริษัทมีแผนที่จะจัดจำหน่ายโดยตรงสำหรับกลุ่มลูกค้าประเภทศูนย์บริการเหล็ก ผู้ผลิตท่อเหล็ก
  ผู้ผลิตชิ้นส่วนรถยนต์ และผู้ผลิตเครื่องใช้ไฟฟ้า ซึ่งคาดว่าจะมีสัดส่วนประมาณร้อยละ 60
  ของยอดจำหน่ายภายในประเทศทั้งหมด

2)  การจัดจำหน่ายผ่านตัวแทนขายส่ง (Wholesaler)

  สำหรับกลุ่มลูกค้าอื่นๆ ซึ่งเป็นลูกค้ารายเล็กและมีจำนวนมาก
  บริษัทจะทำการจัดจำหน่ายผ่านตัวแทนขายส่ง
  ซึ่งจะทำให้บริษัทลดภาระค่าใช้จ่ายในการจ้างพนักงานขายและค่าใช้จ่ายด้านการตลาดได้มาก
  นอกจากนี้ยังเป็นการแบ่งภาระความเสี่ยงด้านเครดิตในลูกค้ากลุ่มนี้ให้กับตัวแทนขายส่งเป็นผู้รับผิดชอบ
  บริษัทคาดว่าจะขายผ่านช่องทางนี้เป็นสัดส่วนประมาณร้อยละ 40 ของยอดจำหน่ายภายในประเทศ

  สำหรับการส่งออก บริษัทคาดว่าจะจัดจำหน่ายผ่านตัวแทนขายส่งเป็นหลัก
  โดยคิดเป็นประมาณร้อยละ 90 ของยอดส่งออก ที่เหลือประมาณร้อยละ 10
  จะจัดจำหน่ายโดยตรง

 กลยุทธ์การตลาด

  1) บริษัทมีลูกค้าในอุตสาหกรรมต่างๆ ที่ชัดเจนมากขึ้น เช่นกลุ่มลูกค้าอุตสาหกรรมผู้ผลิตท่อ
  กลุ่มลูกค้าผู้ผลิตเหล็กแผ่นรีดเย็น ทั้งในประเทศและต่างประเทศ กลุ่มลูกค้าศูนย์บริการเหล็กแผ่น
  กลุ่มอุตสาหกรรมยานยนต์ กลุ่มลูกค้าโครงการก่อสร้างขนาดใหญ่
  ที่มีความต้องการใช้เหล็กคุณภาพพิเศษ

  2) บริษัทมีการพัฒนาและปรับปรุงคุณภาพของสินค้าให้ดีขึ้นตลอดเวลา
  โดยการลงทุนในเรื่องของเครื่องมือให้ทันสมัย
  เพื่อเพิ่มศักยภาพและปรับปรุงคุณภาพและลดต้นทุนในการผลิต

  3) บริษัทมีการส่งทีมงานที่มีความสามารถและชำนาญในเรื่องของการนำเหล็กไปใช้ในงานต่างๆ
  และพร้อมทั้งยังให้การสนับสนุนให้ความรู้เกี่ยวกับเหล็กกับลูกค้าในอุตสาหกรรมต่างๆ
  เพื่อให้เกิดความปลอดภัย และเกิดประโยชน์สูงสุดในการใช้เหล็กให้เหมาะสม

  4)
  บริษัทประสบความสำเร็จอย่างมากในการสร้างความเชื่อมั่นในการส่งมอบสินค้าให้กับลูกค้าได้ตรงต่อเวลา
  ทำให้ลูกค้าสามารถวางแผนและบริหารปริมาณสินค้าคงคลังได้อย่างเหมาะสม

  5) บริษัทให้ความสำคัญต่อการปรับปรุงและพัฒนาสินค้าและบริการของบริษัท อย่างสม่ำเสมอ
  โดยได้มีการสำรวจและรับฟังความคิดเห็นจากลูกค้าเป็นระยะๆ
  ทำให้บริษัททราบถึงความต้องการที่ถูกต้องและเหมาะสมของลูกค้าได้อย่างชัดเจน

  การวางแผนการผลิตในการประกอบธุรกิจ

  เนื่องจากผลิตภัณฑ์เหล็กแผ่นรีดร้อนของบริษัท
  ดูเหมือนมีความคล้ายคลึงกันกับผลิตภัณฑ์ของบริษัทที่เป็นผู้ถือหุ้นรายใหญ่ คือ บริษัท จี สตีล จำกัด
  (มหาชน) แต่ในความเป็นจริง
  ลักษณะของผลิตภัณฑ์เหล็กแผ่นรีดร้อนมีความหลากหลายอย่างมากทั้งเกรด (ชั้นคุณภาพ) และ
  ขนาด
  โดยหากพิจารณาถึงความคล้ายคลึงหรือการทับซ้อนของสินค้านั้นจำเป็นต้องพิจารณารายละเอียดให้ครบถ้วน
  ทั้ง 3 ประการ ดังนี้

  1. เกรด (ชั้นคุณภาพ) ตามมาตรฐานสากล และตามข้อกำหนดเฉพาะของลูกค้า
  (tailor-made) ซึ่งโรงงานของบริษัทและโรงงานของ จี สตีล สามารถผลิตได้หลายร้อยเกรด

  2. ความกว้าง (Width) โรงงานของบริษัทและโรงงานของ จี สตีล สามารถผลิตได้ ตั้งแต่
  900 มม. ถึง 1,571 มม. โดยทุกความกว้างที่ต่างกันทุก 1 มม. นับเป็นผลิตภัณฑ์ที่ไม่เหมือนกัน
  รวมเป็นขนาดความกว้างทั้งหมด 672 ขนาด

  3. ความหนา (Thickness or Gauge) โรงงานของบริษัทและโรงงานของ จี สตีล
  สามารถผลิตได้ ตั้งแต่ 1.00 มม. ถึง 25.00 มม.โดยความหนาทุก 0.05 มม.
  นับเป็นผลิตภัณฑ์ที่ไม่เหมือนกันรวมเป็นขนาดความหนาทั้งหมด 480 ขนาดความหนา

  เมื่อนำเพียงความหนาและความกว้างของผลิตภัณฑ์มาคูณกัน
  จะได้ผลิตภัณฑ์ที่มีขนาดที่แตกต่างกันทั้งหมดกว่า 268,800 ขนาด ทั้งนี้
  ยังไม่ได้พิจารณาถึงจำนวนเกรดที่ผลิตได้อีกหลายร้อยเกรด
  และไม่ได้จำแนกชนิดของผลิตภัณฑ์ว่าเป็นผลิตภัณฑ์ธรรมดา (basic products)
  หรือเป็นผลิตภัณฑ์ที่ปรับปรุงคุณภาพหรือเพิ่มมูลค่าแล้ว (value-added products) เช่น
  เหล็กแผ่นปรับสภาพผิว (skin-passed), เหล็กแผ่นล้างผิวและเคลือบน้ำมัน (pickled &
  oiled) เป็นต้น ดังนั้น
  สายการผลิตจริงจะมีจำนวนรายการผลิตภัณฑ์ที่แตกต่างกันและไม่ทับซ้อนกันจำนวนมาก

  อย่างไรก็ตาม
  ทั้งสองบริษัทได้มีการวางแผนการตลาดร่วมกันเพื่อหลีกเลี่ยงและลดการทับซ้อนของผลิตภัณฑ์โดยที่บริษัทจะมุ่งเน้นการผลิตเหล็กรีดร้อนที่มีขนาดบางและมีหน้ากว้าง
  โดยมีความหนาระหว่าง 1.20-1.95 มม. (เป็นช่วงผลิตภัณฑ์ที่มีขนาดบางเป็นพิเศษ)
  และความหนาระหว่าง 13.00-25.00 มม. (ซึ่งเป็นช่วงความหนาพิเศษ)
  เนื่องจากเหมาะกับสายการผลิตและเทคโนโลยีของบริษัทที่สามารถผลิตเหล็กแผ่นชนิดบางได้ดีกว่า
  ในขณะที่การผลิตของโรงงาน จี สตีล ส่วนใหญ่จะมุ่งเน้นการผลิตสินค้าที่มีขนาดหนากว่า 2 มม.
  ซึ่งประโยชน์ที่ได้จากการวางแผนการตลาดร่วมกันนั้น
  ทำให้ทั้งสองบริษัทมีประสิทธิภาพการผลิตที่ดีขึ้น ได้ประโยชน์ Economy of scale
  ตลอดจนลดการสูญเสียจากกระบวนการผลิตที่ไม่ต่อเนื่องจากการที่ต้องผลิตสินค้าหลากหลายลักษณะ

  ในอนาคต บริษัทได้วางแผนการพัฒนาผลิตภัณฑ์โดยมุ่งไปสู่การผลิตเหล็กแผ่นเคลือบสังกะสี
  (Galvanizing) และเหล็กรีดเย็น (cold-rolled) ซึ่งเป็นผลิตภัณฑ์เหล็กที่เป็น value
  added และเป็น segment ที่มีการเติบโตของความต้องการและมีการนำเข้าสูง
  โดยสายการผลิตของบริษัทได้ถูกออกแบบมาให้รองรับการขยายการผลิตผลิตภัณฑ์ดังกล่าวอยู่แล้ว
  ดังนั้น การทับซ้อนของผลิตภัณฑ์จะมีสัดส่วนที่ลดลงอีกในอนาคต

ภาวะอุตสาหกรรมเหล็ก

ราคาวัตถุดิบและเหล็กสำเร็จรูปในตลาดโลก

  ในตลาดโลกช่วงปี 2554 ที่ผ่านมาราคาเศษเหล็กตลอดทั้ง 4 ไตรมาสมีการปรับขึ้นลงเป็นช่วงๆ
  โดยราคาเศษเหล็กในช่วงไตรมาสที่ 1 มีการปรับตัวลดลง
  เนื่องจากมีความต้องการบริโภคเศษเหล็กที่ลดลงสำหรับไตรมาสที่ 2 และ 3
  ราคาเศษเหล็กมีการปรับตัวเพิ่มขึ้นโดยในไตรมาสที่ 2 มีการปรับตัวเพิ่มขึ้นเล็กน้อย
  และมีการปรับตัวเพิ่มขึ้นในไตรมาสที่ 3 ซึ่งเป็นการปรับตัวเพิ่มขึ้นต่อเนื่องมาจากไตรมาสที่ 2
  สำหรับราคาเศษเหล็กในไตรมาสที่ 4 ได้มีการปรับตัวลดลงค่อนข้างมาก
  เนื่องจากความต้องการบริโภคเศษเหล็กลดลงและผลกระทบจากเศรษฐกิจของยุโรปที่ยังไม่สามารถแก้ไขได้
  ราคาเศษเหล็กในช่วงไตรมาสที่ 1 จะอยู่ในช่วง 510-520 เหรียญสหรัฐต่อเมตริกตัน ไตรมาสที่
  2 ราคาเศษเหล็กอยู่ในช่วง 485-495 เหรียญสหรัฐต่อเมตริกตัน ในไตรมาสที่ 3
  ราคาเศษเหล็กอยู่ในช่วง 500-520 เหรียญสหรัฐต่อเมตริกตัน และสำหรับในไตรมาสที่ 4
  ราคาเศษเหล็กจะอยู่ในช่วง 430-490 เหรียญสหรัฐต่อเมตริกตัน
  สำหรับราคาเหล็กแผ่นรีดร้อนชนิดม้วนในปี 2554 อยู่ในช่วง 560-720 เหรียญสหรัฐต่อเมตริกตัน
  และคาดว่าในปี 2555
  ความต้องการเศษเหล็กและการบริโภคเหล็กสำเร็จรูปจะมีปริมาณเพิ่มขึ้นอันเนื่องจากการแก้ไขปัญหาเศรษฐกิจยุโรปและเศรษฐกิจโลกที่ดีขึ้นประกอบกับราคาน้ำมันที่มีแนวโน้มสูงขึ้น

  ภาวะอุตสาหกรรมเหล็กในประเทศไทยในปี 2554

  ปริมาณการบริโภคเหล็กตั้งแต่เดือนมกราคมถึงธันวาคม 2554 มีอัตราที่เพิ่มขึ้นร้อยละ 4.53 จาก
  14.01 ล้านตัน ในปี 2553 เป็น 14.65 ล้านตัน ในปี 2554 ส่วนการผลิตลดลง ร้อยละ 7.31
  เท่ากับ 6.94 ล้านตัน การนำเข้ามีอัตราขยายตัว จากปี 2553 อยู่ที่ ร้อยละ 12 เท่ากับ 9.06
  ล้านตัน ซึ่งส่วนใหญ่เป็นการนำเข้าจาก ญี่ปุ่น จีน เกาหลีใต้ การส่งออก มีการหดตัวลงร้อยละ
  13.66 มีปริมาณทั้งสิ้น 1.35 ล้านตัน

ตารางการบริโภคเหล็กภายในประเทศ

หน่วย: 1,000 ตัน

  ------------------- --------- ---------- ---------- ---------- ----------
                      2550      2551       2552       2553       2554

  การผลิต              7,877     7,615      6,970      7,483      6,936

  นำเข้า               6,470     8,158      5,128      8,087      9,057

  ส่งออก               2,198     2,245      1,371      1,559      1,346

  การบริโภคจริง         12,148    13,528     10,727     14,012     14,647
  ------------------- --------- ---------- ---------- ---------- ----------

  ที่มา: สถาบันเหล็กและเหล็กกล้าแห่งประเทศไทย

  ภาวะอุตสาหกรรมเหล็กแผ่นของประเทศไทยในปี 2554

  ตั้งแต่เดือนมกราคมถึงธันวาคม 2554 ภาพรวมการบริโภคเหล็กแผ่นของประเทศเพิ่มขึ้นอยู่ที่
  9.89 ล้านตัน คิดเป็นอัตราร้อยละ 5.25 เมื่อเทียบกับปี 2553 การผลิตลดลงร้อยละ 14.06
  เท่ากับ 3.29 ล้านตัน การนำเข้าเพิ่มขึ้นถึงร้อยละ 11.26 เท่ากับ 7.09 ล้านตัน
  เป็นการนำเข้าเหล็กคุณภาพพิเศษจาก ญี่ปุ่น และ เกาหลีใต้
  ในขณะที่การส่งออกลดลงอยู่ที่อัตราร้อยละ 39.22 เท่ากับปริมาณ 0.49 ล้านตัน

ตารางการบริโภคเหล็กแผ่นทุกชนิดของประเทศไทย

หน่วย: 1,000 ตัน

  ------------------- --------- --------- --------- ----------- -----------
                      2550      2551      2552      2553        2554

  การผลิต              3,945     3,365     3,351     3,820       3,283

  นำเข้า               5,359     6,339     4,005     6,370       7,087

  ส่งออก               1,788     1,564     776       798         485

  การบริโภคจริง         7,517     8,139     6,579     9,392       9,885
  ------------------- --------- --------- --------- ----------- -----------

  ที่มา: สถาบันเหล็กและเหล็กกล้าแห่งประเทศไทย

  ภาวะอุตสาหกรรมเหล็กแผ่นรีดร้อนของประเทศไทยในปี 2554

  การบริโภคเหล็กแผ่นรีดร้อนตั้งแต่เดือนมกราคมถึงธันวาคม 2554 อยู่ที่ 5.60 ล้านตัน
  เพิ่มขึ้นจากปี 2553 คิดเป็นร้อยละ 2.85 เมื่อเทียบกับปี 2553
  โดยถ้าพิจารณาตั้งแต่เดือนมกราคมถึงธันวาคม 2554 การผลิตลดลงจากปี 2553 คิดเป็นร้อยละ
  4.26 การนำเข้าเพิ่มขึ้นคิดเป็นร้อยละ 6.88 และการส่งออกลดลงคิดเป็นร้อยละ 70.67

ตารางการบริโภคเหล็กแผ่นรีดร้อนของประเทศไทย

หน่วย: 1,000 ตัน

  ------------------- --------- --------- --------- ----------- -----------
                      2550      2551      2552      2553        2554

  การผลิต              3,944     3,363     3,351     3,429       3,283

  นำเข้า               2,522     2,713     1,511     2,224       2,377

  ส่งออก               1,035     813       365       208         61

  การบริโภคจริง         5,431     5,264     4,497     5,444       5,599
  ------------------- --------- --------- --------- ----------- -----------

  ที่มา: สถาบันเหล็กและเหล็กกล้าแห่งประเทศไทย

  ภาวะอุตสาหกรรมเหล็กแผ่นรีดเย็นของประเทศไทย ในปี 2554

  ตั้งแต่เดือนมกราคมถึงธันวาคม 2554 การบริโภคเหล็กแผ่นรีดเย็นในประเทศลดลงร้อยละ 0.87
  จากปี 2553 เท่ากับ 2.50 ล้านตัน การผลิตลดลงร้อยละ 8.59 อยู่ที่ 1.53 ล้านตัน
  การนำเข้าเพิ่มขึ้นร้อยละ 5.73 อยู่ที่ 1.07 ล้านตัน การส่งออกลดลงถึงร้อยละ 37.5 อยู่ที่
  0.11 ล้านตัน

ตารางการบริโภคเหล็กแผ่นรีดเย็นของประเทศไทย

หน่วย: 1,000 ตัน

  ------------------- --------- ----------- --------- ----------- ---------
                      2550      2551        2552      2553        2554

  การผลิต              1,984     1,639       1,225     1,677       1,533

  นำเข้า               725       868         616       1,012       1,070

  ส่งออก               483       277         149       168         105

  การบริโภคจริง         2,226     2,230       1,691     2,520       2,498
  ------------------- --------- ----------- --------- ----------- ---------

  ที่มา: สถาบันเหล็กและเหล็กกล้าแห่งประเทศไทย

กฎและข้อบังคับของรัฐบาล

  มาตรการภาษีตอบโต้การทุ่มตลาด (Anti-Dumping)
  ยังคงเป็นมาตรการสำคัญของทางภาครัฐในอุตสาหกรรมเหล็ก
  ที่จะใช้ในการคุ้มครองผู้ผลิตภายในประเทศ
  เพื่อให้เกิดการแข่งขันทางด้านการค้าที่เป็นธรรมสำหรับผู้ผลิตภายในและผู้ค้าต่างประเทศ
  ซึ่งจะช่วยป้องกันการนำเข้าสินค้าที่เกิดจากการทุ่มตลาดของผู้ค้าต่างประเทศได้
  แต่ถ้าการนำเข้าสินค้าจากต่างประเทศไม่ได้มีการทุ่มตลาดแต่อย่างใด
  ผู้นำเข้าก็จะไม่ได้รับผลกระทบใดๆ จากมาตรการดังกล่าว
  โดยที่ผ่านมาทางภาครัฐโดยกระทรวงพาณิชย์ได้ใช้มาตรการภาษีตอบโต้การทุ่มตลาดสำหรับเหล็กแผ่นรีดร้อนที่มีแหล่งกำเนิดจากประเทศญี่ปุ่น
  แอฟริกาใต้ รัฐเซีย คาซัคสถาน อินเดีย เกาหลี ไต้หวัน เวเนซูเอลา อาร์เจนตินา ยูเครน
  แอลจีเรีย อินโดนีเซีย สโลวัก และ โรมาเนีย รวม 14 ประเทศ ตั้งแต่ เดือนพฤษภาคม 2546
  โดยมีระยะเวลาการบังคับใช้เป็นเวลา 5 ปี ซึ่งได้สิ้นสุดลงเมื่อเดือนพฤษภาคม 2551 ที่ผ่านมา
  แต่หลังจากนั้นทางผู้ผลิตภายในประเทศก็ได้ยื่นขอให้มีการทบทวนการต่ออายุมาตรการดังกล่าวออกไปอีก
  ซึ่งหลังจากผ่านการไต่สวนและการให้ข้อมูลของผู้มีส่วนได้ส่วนเสียทั้งภายในและต่างประเทศแล้ว
  ทางภาครัฐก็ได้ตัดสินใจที่จะให้มีการต่ออายุมาตรการดังกล่าวออกไปอีก 5 ปี
  โดยมีผลบังคับใช้ตั้งแต่เดือนพฤษภาคม 2552 เป็นต้นไป นอกจากนี้ในปี 2554
  ที่ผ่านมาทางกระทรวงพาณิชย์ยังได้ใช้มาตรการภาษีตอบโต้การทุ่มตลาดสำหรับสินค้าเหล็กแผ่นรีดร้อนที่มีแหล่งกำเนิดจากสาธารณรัฐประชาชนจีนและประเทศมาเลเซียเป็นระยะเวลา
  5 ปี โดยมีผลบังคับใช้ตั้งแต่เดือนสิงหาคม 2554 เป็นต้นไป

  มาตรการที่มิใช่มาตรการทางภาษี

  การคำนึงถึงผู้ผลิตภายใน รวมทั้งผู้บริโภคอุปโภค
  โดยให้เกิดความเป็นธรรมในการแข่งขันทางด้านการค้า
  และเพื่อให้เกิดประโยชน์ต่อผู้บริโภคอุปโภคนั้น เป็นสิ่งที่ภาครัฐจะต้องคำนึงถึง
  สำหรับสินค้าเหล็กแผ่นรีดร้อนนั้น
  ทางภาครัฐควรต้องให้ความสำคัญในเรื่องของคุณภาพของสินค้าซึ่งจะมีผลโดยตรงต่อผู้ผลิต และ
  ผู้บริโภคอุปโภค
  ดังนั้นการกำหนดมาตรฐานสำหรับสินค้าเหล็กแผ่นรีดร้อนจึงเป็นเรื่องที่หลีกเลี่ยงมิได้
  ซึ่งปัจจุบันทางภาครัฐก็ได้เห็นความสำคัญดังกล่าว
  โดยได้มีการกำหนดให้มาตรฐานสำหรับสินค้าเหล็กแผ่นรีดร้อนเป็นมาตรฐานบังคับอยู่แล้ว
  เพียงแต่มาตรฐานดังกล่าวยังไม่ครอบคลุมทุกรายผลิตภัณท์ของสินค้าเหล็กแผ่นรีดร้อนอันเนื่องมาจากการกำหนดมาตรฐานดังกล่าวต้องใช้ระยะเวลาในการดำเนินการ
  ทำให้มีช่องทางในการหลีกเลี่ยงมาตรการดังกล่าวได้
  แต่ในอนาคตอันเนื่องจากการดำเนินการอย่างต่อเนื่องของทางภาครัฐ
  เมื่อเวลาผ่านไปมาตรการดังกล่าวก็จะครอบคลุมรายผลิตภัณท์ของสินค้าเหล็กแผ่นรีดร้อนมากขึ้น
  ก็จะส่งผลให้การหลีกเลี่ยงมาตรการดังกล่าวทำได้ยากลำบากมากขึ้น

4.3 การจัดหาผลิตภัณฑ์

สถานะปัจจุบันของโรงงานของบริษัท

  ปัจจุบัน บริษัทมีโรงงานผลิตอยู่ 3 โครงการ คือ โรงงานผลิตเหล็กรีดร้อน
  โรงงานผลิตเหล็กพรุน และโรงงานผลิตผลิตภัณฑ์ต่อเนื่อง

  โรงงานผลิตเหล็กรีดร้อนเป็นโรงงานผลิตเหล็กแผ่นขนาดย่อม (Mini-mill)
  ซึ่งส่วนที่ก่อสร้างและเครื่องจักร ประกอบด้วย สายการหล่อเหล็กแท่งแบนอย่างบาง (Thin
  Slab Casting) และกระบวนการรีดร้อน (Hot Strip Mill) ต่อเนื่องผ่านแท่นรีด 6 แท่น
  โดยวัตถุดิบสำหรับการหล่อและการรีดร้อนถูกส่งมาจากกระบวนการหลอมวัตถุดิบโดยใช้เตาหลอมไฟฟ้า
  (Electric Arc Furnace) ซึ่งมีระบบลำเลียงและให้ความร้อนเศษเหล็กแบบต่อเนื่อง
  (ConSteel ^(®))

  หลังจากที่บริษัทสามารถดำเนินการผลิตเหล็กแผ่นรีดร้อนได้ตามคาดหมาย
  บริษัทได้วางแผนที่จะลดการพึ่งพาการนำเข้าเศษเหล็กและเหล็กดิบจากต่างประเทศ
  รวมทั้งพัฒนาผลิตภัณฑ์ของบริษัทให้เป็นผลิตภัณฑ์ที่มีมูลค่าเพิ่ม ซึ่งต้องอาศัยวัตถุดิบที่มีคุณภาพสูงเช่น
  เหล็กพรุน โดยเหล็กพรุนเป็นทางเลือกหนึ่งในการนำมาใช้หลอมแทนเหล็กดิบ (Pig Iron)
  ถึงแม้ว่าจากการศึกษาความเป็นไปได้ของโครงการในปี 2549 การลงทุนดังกล่าวยังไม่เหมาะสม
  แต่หากราคาของ Pig Iron ผันผวนและปรับตัวสูงขึ้น กอรปกับการมีเทคโนโลยีใหม่ๆเกิดขึ้น
  ดังนั้น ในอนาคต
  บริษัทอาจพิจารณาการลงทุนในโครงการดังกล่าวเพื่อก่อสร้างโรงงานให้เสร็จสมบูรณ์
  ซึ่งบริษัทได้ใช้เงินลงทุนในโครงการดังกล่าวไปแล้วเป็นจำนวนเงิน 2,086.47
  ล้านบาทหรือประมาณ 62.19 ล้านเหรียญสหรัฐฯ

  สำหรับโรงงานผลิตผลิตภัณฑ์ต่อเนื่องนั้น
  การติดตั้งสายการปรับสภาพผิวเหล็กได้ดำเนินการเสร็จเรียบร้อย แล้วเมื่อกลางปี 2547
  ส่วนการติดตั้งสายการล้างผิวและเคลือบน้ำมัน (Pickled & Oiled) และ
  สายการผลิตกรดกลับคืน (Acid Regeneration) เพื่อนำมาใช้ในกระบวนการล้างสนิม
  ได้ดำเนินการติดตั้งเสร็จสมบูรณ์แล้วเช่นกันและได้เริ่มผลิตสินค้าออกสู่ตลาดแล้ว
  บริษัทได้ดำเนินการออกแบบสายการผลิตโครงการเหล็กแผ่นรีดเย็นและเหล็กแผ่นชุบสังกะสีเสร็จเรียบร้อยแล้ว
  และได้สั่งซื้อนำเข้าเครื่องจักรส่วนที่เหลือในปี 2552 ที่ผ่านมา
  บริษัทได้ลงทุนในโครงการเหล็กแผ่นรีดเย็นและเหล็กแผ่นชุบสังกะสีในตอนต้นของการก่อสร้างโรงงาน
  โดยลงทุนไปประมาณ 50% ของเงินลงทุนทั้งหมด ทั้งนี้
  คาดว่าการติดตั้งสายการผลิตนี้จะเสร็จสมบูรณ์ในเวลา 12-18 เดือนหลังจากมีเงินลงทุนเข้ามา

กระบวนการผลิตของบริษัท

[]

  บริษัทใช้วิธีการผลิตแบบโรงงานผลิตเหล็กขนาดย่อม
  แทนวิธีการผลิตแบบโรงงานผลิตเหล็กครบวงจร
  นอกจากนี้โรงงานของบริษัทยังมีข้อได้เปรียบโรงงานผลิตเหล็กขนาดย่อมอื่นๆ
  โดยใช้เทคโนโลยีการป้อนเศษเหล็กแบบต่อเนื่อง (ConSteel ^(®) Process)
  ซึ่งพัฒนาขึ้นโดยบริษัท Intersteel Technology Inc. และการหล่อเหล็กแท่งแบนอย่างบาง
  ซึ่งพัฒนาขึ้นโดยบริษัท SMS

  โดยเหล็กที่หล่อออกมาจะเข้าสู่เตาอบแบบอุโมงค์ เข้าสู่กระบวนการรีดร้อนโดยผ่านแท่นรีด 6
  แท่น จากนั้นเข้าสู่กระบวนการทำให้เย็นโดยใช้ม่านน้ำ (Laminar cooling)
  และผ่านเข้าเครื่องม้วนต่อไป
  วิธีการผลิตที่ผสมผสานเทคนิคการหล่อเหล็กแบนและการรีดร้อนเข้าด้วยกัน
  เรียกว่าสายการผลิตเหล็กแผ่นรีดร้อนขนาดย่อม (Compact Strip Production - CSP)

  กระบวนการผลิตที่ใช้เทคโนโลยีการป้อนเศษเหล็กแบบต่อเนื่องและสายการผลิตเหล็กแผ่นรีดร้อนขนาดย่อมที่บริษัทเลือกใช้นั้น
  ได้มีการติดตั้งในโรงงานอื่นๆ ทั้งในประเทศสหรัฐอเมริกา ญี่ปุ่น และอิตาลี
  ข้อดีของเทคโนโลยีและเทคนิคดังกล่าว มีดังต่อไปนี้คือ

1.  เทคโนโลยีการป้อนเศษเหล็กแบบต่อเนื่อง
    ช่วยลดเวลาและลดการใช้พลังงานในการหลอมในเตาหลอมไฟฟ้า (EAF)
    เนื่องจากไม่ต้องเปิดฝาเตาหลอมเพื่อรับเศษเหล็ก จึงไม่มีการสูญเสียพลังงาน

  ในขณะที่ลำเลียงเศษเหล็กมาที่เตา เศษเหล็กจะได้รับไอความร้อนจากเตาหลอมไฟฟ้า
  ก่อนจะส่งเข้าไปยังขั้นตอนการหลอม ทำให้สามารถรักษาพลังงานให้คงที่ได้

  กระบวนการผลิตแบบต่อเนื่องดังกล่าว ส่งผลให้ต้นทุนในการผลิตของ GJS ถูกลง
  ทั้งต้นทุนในการหลอมและหล่อเหล็ก โดยเฉพาะอย่างยิ่งต้นทุนค่าไฟฟ้า
  ซึ่งคิดเป็นต้นทุนที่ต่ำเมื่อเทียบกับโรงงานผลิตเหล็กขนาดย่อมรายอื่นๆ

2.  พัฒนาการของเทคนิคการหล่อเหล็กแท่งแบนอย่างบาง (Thin Slab Casting)
    โดยไม่ต้องลงทุนเพิ่มมากนัก
    ช่วยเพิ่มขีดความสามารถในการแข่งขันในตลาดผู้ผลิตเหล็กแผ่นรีดร้อนได้

3.  การผลิตเหล็กแผ่นรีดร้อนด้วยเทคนิคการหล่อเหล็กแท่งแบนอย่างบาง
    สามารถลดต้นทุนการผลิตได้มาก ประการแรกคือ ค่าพลังงาน
    โดยจะช่วยลดการสูญเสียพลังงานในขั้นตอนการส่งเหล็กแท่งแบนผ่านเตาอบแบบอุโมงค์เพื่อเข้าสู่กระบวนการรีดร้อนโดยตรงในขณะที่เหล็กแผ่นยังคงมีอุณหภูมิที่
    900- 1000 องศาเซลเซียส อีกประการหนึ่งคือ ขนาดของความหนาที่เริ่มรีด
    โดยเริ่มการรีดลดขนาดที่ความหนา 50-60 มิลลิเมตร แทนการเริ่มรีดลดขนาดที่ความหนา
    200-250 มิลลิเมตรตามแบบดั้งเดิม อีกทั้งยังช่วยลดต้นทุนการซ่อมบำรุงด้วย

4.  กระบวนการผลิตอย่างต่อเนื่องจากการแปรรูปวัตถุดิบเป็นเหล็กแผ่นรีดร้อนชนิดม้วน
    ภายในเวลาไม่ถึง 4 ชั่วโมง ทำให้ไม่มีสินค้าระหว่างผลิต
    ซึ่งเป็นกระบวนการผลิตที่มีความคล่องตัวและทันต่อเวลา

  เทคโนโลยีการป้อนเศษเหล็กแบบต่อเนื่องและเทคนิคการหล่อเหล็กแท่งแบนอย่างบาง
  เป็นเทคโนโลยีการผลิตเหล็กที่ทันสมัยในช่วง 40 ปี ที่ผ่านมา

  กระบวนการผลิตของบริษัทหลังจากได้เหล็กแผ่นรีดร้อนแล้ว
  จะสามารถนำไปผลิตผลิตภัณฑ์ต่อเนื่องได้อีก 3 ขั้นตอนซึ่งเป็นอิสระต่อกันคือ

1)  สายการปรับสภาพผิวเหล็ก

2)  สายการล้างผิวและเคลือบน้ำมัน

3)  สายการเคลือบสังกะสี

    วัตถุดิบ

  วัตถุดิบสามารถจัดกลุ่มอย่างกว้างๆ ได้ 3 กลุ่มคือ เศษเหล็กนำเข้า (Import Scrap)
  เศษเหล็กในประเทศ (Local Scrap) และเศษเหล็กที่กลับมาจากกระบวนการผลิต (Return
  Scrap)

  การผลิตของบริษัทใช้วัตถุดิบจากเศษเหล็ก (Scrap) และเหล็กดิบ (Pig Iron)
  โดยวัตถุดิบคิดเป็นมูลค่าประมาณร้อยละ 70-80
  ของต้นทุนรวมในการผลิตเหล็กแผ่นรีดร้อนชนิดม้วน

  []

  []

วัตถุดิบในการผลิต

ส่วนผสมของวัตถุดิบสามารถแจกแจงได้ดังนี้คือ

1)  เหล็กดิบ (Pig Iron) นำเข้า 24% ของปริมาณวัตถุดิบทั้งหมด
    เป็นวัตถุดิบที่สะอาดและมีส่วนประกอบของคาร์บอน
    ให้พลังงานและช่วยเจือจางธาตุเหลือค้างอื่น ๆ (Tramp Elements) ได้แก่ ทองแดง (Cu)
    ดีบุก (Sn) เป็นต้น

2)  เหล็กพรุนอัดก้อน (Hot Briquetted Iron – HBI) นำเข้า 4% ของปริมาณวัตถุดิบทั้งหมด
    ได้มีการทดลองนำเหล็กพรุนอัดก้อนมาช่วยเจือจางธาตุเหลือค้างอื่นๆได้
    แต่มีข้อจำกัดของปริมาณของกากแร่อื่นๆเช่นกัน
    อย่างไรก็ตามเหล็กพรุนอัดก้อนมีข้อได้เปรียบด้านต้นทุนการผลิตจึงนำมาทดลองใช้

3)  เศษเหล็ก นำเข้า (Import Scrap) ได้แก่ เศษเหล็กย่อย (Shredded Scrap) 56%
    และเศษเหล็กหลอมหนัก (Heavy Melting Steel Scrap) 4% ของปริมาณวัตถุดิบทั้งหมด

4)  เศษเหล็ก ในประเทศ (Local Scrap) 11% ของปริมาณวัตถุดิบทั้งหมด

5)  เศษเหล็กที่เหลือกลับจากกระบวนการผลิต (Return Scrap) 1-2%
    ของปริมาณวัตถุดิบทั้งหมด

    การจัดหาวัตถุดิบ

    เนื่องจากความต้องการวัตถุดิบ(เศษเหล็ก,เหล็กดิบและเหล็กพรุน) มีปริมาณที่สูงมาก
    ซึ่งวัตถุดิบดังกล่าวภายในประเทศไม่เพียงพอกับความต้องการในการผลิต
    ดังนั้นจึงต้องมีการนำเข้าวัตถุดิบจำนวนมาก ในปี พ.ศ. 2554
    บริษัทได้จัดหาวัตถุดิบโดยการนำเข้าคิดเป็นปริมาณ 88%
    และปริมาณเศษเหล็กจากภายในประเทศและเศษเหล็กกลับมาจากกระบวนการผลิตรวม 12%

    วัตถุดิบอื่นๆ

  นอกเหนือจากเศษเหล็ก การผลิตเหล็กแผ่นรีดร้อนชนิดม้วนยังอาศัยวัตถุดิบอื่นๆ อีกหลายชนิดเช่น
  ฟลักซ์ (Fluxes) ได้แก่ ปูนขาวเผา (Burnt Lime) แมกซีไซท์เผากึ่งสุก (Light Burnt
  Magnesite) และโลหะผสม (Ferroalloys) เพื่อช่วยให้ผลิตภัณฑ์มีคุณสมบัติตามที่ต้องการ

  สำหรับสาธารณูปโภคที่สำคัญใช้ในการผลิต ได้แก่ ไฟฟ้าจากการไฟฟ้าภูมิภาค ก๊าซธรรมชาติ จาก
  บมจ. ปตท. และก๊าซออกซิเจน ไนโตรเจน อาร์กอน จากบริษัทบางกอกอินดัสเตรียลก๊าซ จำกัด

กระบวนการผลิตปี 2554

  บริษัทวางแผนไว้ที่กำลังการผลิตที่ 780,000 ตันต่อปี
  เนื่องจากความต้องการเหล็กในตลาดชลอตัวตั้งแต่วิกฤติเศรษฐกิจในสหรัฐอเมริกา
  ดังนั้นการผลิตจึงดำเนินในช่วงที่ค่าไฟฟ้าถูก (Off Peak Production Mode)
  ซึ่งมีกำลังการผลิตประมาณ 65% ของกำลังการผลิตสูงสุด
  การผลิตในช่วงไฟฟ้าถูกนี้จะลดค่าใช้จ่ายในส่วนของกำลังความต้องไฟฟ้าทำให้ต้นทุนต่อหน่วยของไฟฟ้าถูกลง
  โดยไฟฟ้าเป็นรายการสูงสุดของต้นทุนผันแปรในการผลิตเหล็ก
  แม้จะดำเนินการผลิตได้ตามเป้าหมายในไตรมาสที่ 1, 2 และ 3 แต่ไตรมาสที่ 4
  มีการชลออย่างมากซึ่งเป็นผลกระทบจากมหาอุทกภัย

  --------------------------------- -------------------------------------
  []                                []

  --------------------------------- -------------------------------------

  ปริมาณการผลิตรายเดือนของปี 2554

  บริษัทมีปริมาณการผลิตในปี 2554 จำนวน 767,390 ตัน
  โดยมีการผลิตเฉพาะช่วงที่ค่าไฟฟ้าถูกตลอดทั้งปี

  []

การรีดเหล็กแผ่น

บริษัทพยายามรักษาข้อได้เปรียบทางการแข่งขันโดยการรีดเหล็กบาง (น้อยกว่า 1.9 มม.)
ซึ่งจะทำให้ได้ราคาขายสูงกว่าความหนาปกติ
แต่จากปัญหาวิกฤติเศรษฐกิจโลกทำให้ความต้องการเหล็กบางลดลง
ดังนั้นปริมาณเหล็กบางที่ผลิตยังทรงตัวในระดับประมาณ 27.7% เมื่อเทียบกับ 25% ในปีที่แล้ว

  [][][]

  การพัฒนาด้านพลังงาน

  เนื่องจากเตาหลอมไฟฟ้าเป็นส่วนประกอบสำคัญในขั้นตอนการหลอม
  ทำให้ปริมาณการใช้และต้นทุนของพลังงานเป็นปัจจัยสำคัญสำหรับการผลิต

  ดังที่กล่าวมาแล้วถึงข้อดีของระบบ ConSteel^(®)
  คือช่วยลดการใช้ไฟฟ้าได้มากกว่าระบบเตาหลอมไฟฟ้า (EAF) แบบดั้งเดิม เพราะเหล็กแท่งแบน
  (Slab) ที่ถูกหล่อมาด้วยความร้อนระดับหนึ่งแล้วจะเข้าสู่เตาอบแบบอุโมงค์ที่มีอุณหภูมิสูงสุด
  เพื่อทำการรีดต่อไป โรงงานแบบดั้งเดิมจะใช้ไฟฟ้าประมาณ 850-1,300 กิโลวัตต์-ชั่วโมงต่อตัน
  ขึ้นอยู่กับรูปแบบและอายุของการใช้งานของโรงงาน
  จากกระบวนการผลิตที่มีประสิทธิภาพของบริษัททำให้ปัจจุบันสามารถลดการใช้ไฟฟ้ามาที่ 630-690
  กิโลวัตต์-ชั่วโมงต่อตัน

  []

  []

  อย่างไรก็ตามบริษัทได้มุ่งเน้นในการลดการใช้พลังงานไฟฟ้าโดยการใช้เทคโนโลยีการควบคุมการหลอมเหล็กและอบรมความรู้และทักษะพนักงาน
  อันส่งผลให้การใช้พลังงานไฟฟ้าที่เตาหลอมและพลังงานไฟฟ้าโดยรวมลดลงอย่างต่อเนื่องตั้งแต่ปี
  2553 ถึงปี 2554 ดังแสดงในกราฟและตารางข้อมูลด้านบน

  ทั้งนี้ บริษัทยังมองเห็นโอกาสในการลดการใช้พลังงานไฟฟ้าให้ต่ำลงอีก
  สำหรับปัจจัยที่เป็นสาเหตุที่ทำให้ปริมาณการใช้ไฟฟ้าสูงขึ้น มี 2 สาเหตุหลักคือ

1)  การผลิตในช่วงไฟฟ้าถูก (Off Peak Production  Mode)
    เนื่องจากการผลิตไม่ต่อเนื่องและสูญเสียพลังงานให้กับสิ่งแวดล้อม

1)  การใช้เหล็กพรุนอัดก้อน (HBI) เนื่องจากมีกากแร่ปนอยู่จำนวนหนึ่ง
    จึงต้องใช้ปริมาณวัตถุดิบมากขึ้นเพื่อให้ได้ผลิตภัณฑ์ในจำนวนที่เท่ากัน ส่งผลให้ใช้พลังงานมากขึ้น

    ทั้งนี้ปลายปี 2554 บริษัทฯ
    ได้ประกาศนโยบายอนุรักษ์พลังงานเพื่อใช้เป็นแนวทางการดำเนินงานด้านพลังงาน
    เพื่อส่งเสริมการใช้พลังงานให้เกิดประสิทธิภาพและเกิดประโยชน์สูงสุด
    และให้ปฏิบัติอย่างต่อเนื่อง บริษัท ได้กำหนดนโยบายดังต่อไปนี้

1.  บริษัทจะดำเนินการและพัฒนาระบบการจัดการพลังงานอย่างเหมาะสม
    โดยกำหนดให้การอนุรักษ์พลังงานเป็นส่วนหนึ่งของการดำเนินการของบริษัทฯ
    สอดคล้องกับกฏหมายและข้อกำหนดอื่น ๆ ที่เกี่ยวข้อง

2.  บริษัทจะดำเนินการปรับปรุงประสิทธิภาพการใช้ทรัพยากรพลังงานขององค์กรอย่างต่อเนื่องและเหมาะสมกับธุรกิจ
    เทคโนโลยีที่ใช้ และแนวทางการปฏิบัติที่ดี

3.  บริษัทจะกำหนดแผนและเป้าหมายการอนุรักษ์พลังงานในแต่ละปี
    และสื่อสารให้พนักงานทุกคนเข้าใจ และปฏิบัติได้อย่างถูกต้อง

4.  บริษัทถือว่า การอนุรักษ์พลังงานเป็นหน้าที่ความรับผิดชอบของผู้บริหาร
    และพนักงานของบริษัททุกระดับที่จะให้ความร่วมมือในการปฏิบัติตามมาตรการที่กำหนด
    ติดตามตรวจสอบและรายงานต่อคณะทำงานด้านการจัดการพลังงาน

5.  บริษัทจะให้การสนับสนุนที่จำเป็น รวมถึงทรัพยากรด้านบุคลากร ด้านงบประมาณ
    เวลาในการทำงาน การฝึกอบรม
    และการมีส่วนร่วมในการนำเสนอข้อคิดเห็นเพื่อพัฒนาด้านพลังงาน

6.  ผู้บริหารและคณะทำงานด้านการจัดการพลังงานจะทบทวนและปรับปรุงนโยบาย เป้าหมาย
    และแผนการดำเนินการด้านพลังงานทุกปี

    การจัดการความปลอดภัย อาชีวอนามัย และสิ่งแวดล้อม

  บริษัทได้ทำการประเมินผลกระทบต่อสิ่งแวดล้อมตามที่กฎหมายกำหนด
  บริษัทได้จัดเตรียมแผนในการวัดผลและติดตามผลกระทบต่อคุณภาพอากาศ ระดับเสียง คุณภาพน้ำ
  ความสั่นสะเทือน ความร้อน และสิ่งแวดล้อม
  บริษัทได้ดำเนินการป้องกันและแก้ไขปัญหาที่กระทบต่อสภาพแวดล้อม เพื่อให้สภาพแวดล้อมดีขึ้น
  โดยระบบดูดฝุ่นมีองค์ประกอบหลัก ได้แก่

1)  พัดลมดูดก๊าซร้อน 2 ตัวเพื่อดูดก๊าซร้อนโดยตรงจากเตาหลอมและเตาปรุงแต่ง

2)  ฝาชีด้านบนเตาหลอม เตาปรุงแต่ง และเครื่องหล่อเหล็ก

3)  อาคารถุงกรองฝุ่น

  สำหรับของเสียจากการผลิต เช่น ขี้โลหะ
  บริษัทจะมอบหมายให้แก่บริษัทรับกำจัดของเสียที่ได้รับอนุญาตถูกต้องเป็นผู้ขนออกจากโรงงานเพื่อนำไปกำจัดในสถานที่ที่ได้รับอนุญาตต่อไป
  ส่วนสนิมเหล็กนั้นเป็นที่ต้องการของอุตสาหกรรมซีเมนต์เนื่องจากมี iron oxide
  รวมอยู่จำนวนมาก

  บริษัทดำเนินการจัดอุปกรณ์ป้องกันความปลอดภัยส่วนบุคคล (PPE)
  รวมทั้งจัดตรวจสุขภาพประจำปีให้กับพนักงานทุกคน นอกจากนี้
  บริษัทได้รับการรับรองระบบการจัดการอาชีวอนามัยและความปลอดภัย OHSAS 18001 : 2007
  และจากการที่บริษัทฯมีการปรับปรุงพัฒนาด้านความปลอดภัย ชีวอนามัย
  และสิ่งแวดล้อมอย่างต่อเนื่อง ทำให้บริษัทได้รับรางวัล จากกรมสวัสดิการและคุ้มครองแรงงาน
  กระทรวงแรงงาน
  จากการเข้าประกวดผลงานสิ่งประดิษฐ์คิดค้นด้านความปลอดภัยซึ่งเป็นตัวอย่างได้ (Best
  Practice) ประจำปี พ.ศ. 2554 โดยผลงานที่ได้รับรางวัล คือ
  อุปกรณ์ช่วยยกแบบตุ้มถ่วงน้ำหนัก  ( Counter Weight Lifting Beam )
  ซึ่งช่วยลดเวลาการทำงาน ลดการสัมผัสความร้อนของพนักงานที่ปฏิบัติงาน 
  ลดความเสี่ยงจากการตกจากที่สูง และความเหนื่อยล้าจากการทำงานลง
  ซึ่งได้ขึ้นรับมอบรางวัลในงานสัปดาห์ความปลอดภัยในการทำงานแห่งชาติ (ครั้งที่ 25)
  ระหว่างวันที่ 7 – 9 กรกฎาคม 2554 ที่ผ่านมา

การจัดการด้านคุณภาพ

  การบริหารงานคุณภาพของบริษัท
  มุ่งเน้นความพึงพอใจในมาตรฐานคุณภาพสูงสุดและความเชื่อมั่นของลูกค้าเป็นอันดับแรก ปี 2548
  บริษัทได้รับการรับรองระบบบริหารงานคุณภาพตามมาตรฐานสากล ISO 9001:2000 ในปี 2549
  บริษัทได้รับ EC Factory Production Control Certificate จาก Lloyd’s
  Register สำหรับผลิตภัณฑ์เหล็กแผ่นรีดร้อนสำหรับงานโครงสร้างที่ขายสู่ตลาดยุโรป

  ปี 2552 บริษัทได้รับการรับรองความสามารถของห้องปฏิบัติการทดสอบ ISO/IEC 17025:2005
  สำหรับการวิเคราะห์ส่วนประกอบทางเคมีและการทดสอบแรงดึง
  ซึ่งเป็นเครื่องยืนยันถึงความสามารถของบุคลากร เครื่องทดสอบ
  และระบบการจัดการห้องปฏิบัติการที่ได้มาตรฐานสากล ปี 2553
  บริษัทได้ปรับปรุงระบบบริหารงานคุณภาพและได้รับการรับรองตามมาตรฐาน ISO 9001:2008